b"\n_START_ARTICLE_\nMoviment dels pa\xc3\xafsos no alineats\n_START_SECTION_\nOr\xc3\xadgens\n_START_PARAGRAPH_\nLa Declaraci\xc3\xb3 de Brioni del 19 de juliol de 1956, iniciada per Gamal Abdel Nasser, Josip Broz Tito, Norodom Sihamoni i Jawaharlal Nehru marca l'origen del moviment, que apunta a protegir-se de la influ\xc3\xa8ncia dels Estats Units i de l'URSS que intentaven tornar al m\xc3\xb3n a la seva causa (idea de bipolaritzaci\xc3\xb3; els dos grans que governen el m\xc3\xb3n)._NEWLINE_El terme de \xc2\xabno-alineament\xc2\xbb va ser inventat pel primer ministre indi Nehru en el moment d'un discurs el 1954 a Colombo. En aquest discurs, Nehru va decriure els cinc pilars a utilitzar per a les relacions sino-\xc3\xadndies, que que van ser per primera vegada posades en pr\xc3\xa0ctica pel primer ministre xin\xc3\xa8s Zhou Enlai. Dits Panchsheel (els \xc2\xabcinc principis\xc2\xbb), aquests principis serviran m\xc3\xa9s tard de base per al Moviment dels no-alineats._NEWLINE_Es pot considerar que la Confer\xc3\xa8ncia de Bandung, tinguda el 1955 a la ciutat Indon\xc3\xa8sia de Bandung a l'oest de l'illa de Java, que havia reunit una trentena de pa\xc3\xafsos de l'\xc3\x80frica i d'\xc3\x80sia, \xc3\xa9s una etapa important cap a la Constituci\xc3\xb3 del Moviment dels no-alineats.\n_START_SECTION_\nEvoluci\xc3\xb3\n_START_PARAGRAPH_\nMentre que l'organitzaci\xc3\xb3 tenia a l'origen l'objectiu de ser tan s\xc3\xb2lida i unida com l'Organitzaci\xc3\xb3 del Tractat de l'Atl\xc3\xa0ntic Nord (OTAN) o el Pacte de Vars\xc3\xb2via, compta, de fet, amb poca cohesi\xc3\xb3 i alguns dels seus membres han estat en un moment o a un altre, vinculats de manera estreta amb una gran pot\xc3\xa8ncia. Per exemple, Cuba era molt prop de l'URSS en el moment de la guerra freda. L'\xc3\x8dndia tamb\xc3\xa9 s'ha acostat a l'URSS durant alguns anys per combatre la Xina. El moviment ha fet igualment de cara a dissensions internes quan l'Urss va envair l'Afganistan el 1979. D'un costat els Estats clients de l'Urss aprovaven la invasi\xc3\xb3, i de l'altre, certs membres (sobretot els Estats de majoria musulmana) la condemnaven._NEWLINE_Creat en el context de la guerra freda, el moviment ha hagut de trobar un nou aire a la seva orientaci\xc3\xb3 en resposta a l'esfondrament de la Uni\xc3\xb3 sovi\xc3\xa8tica. A m\xc3\xa9s, els Estats procedents de l'explosi\xc3\xb3 de Iugosl\xc3\xa0via (un dels membres fundadors) han mostrat poc inter\xc3\xa8s per l'organitzaci\xc3\xb3 des de la dissoluci\xc3\xb3 del pa\xc3\xads. Finalment el 2004, Malta i Xipre s'han retirat en el moment de la seva entrada a la Uni\xc3\xb3 Europea. No obstant aix\xc3\xb2, l'organitzaci\xc3\xb3 continua jugant un paper important. S'ha negat per exemple a seguir les inst\xc3\xa0ncies del Consens de Washington, el qual reagrupa el Fons Monetari Internacional (FMI), l'Organitzaci\xc3\xb3 Mundial del Comer\xc3\xa7 (OMC) i el Banc Mundial, considerant que seria perjudicial als interessos dels seus membres._NEWLINE_Lluny de difuminar-se, el llegat de l'era de la guerra freda continua. Noves tend\xc3\xa8ncies s'inspiren en les experi\xc3\xa8ncies de les lluites de descolonitzaci\xc3\xb3. Aix\xc3\xad, el polit\xc3\xb2leg Aziz Salmone Fall, al solc de Ben Barka, amb el seu Grup d'Investigaci\xc3\xb3 i d'Iniciativa per a l'Alliberament de l'\xc3\x80frica (GRILA) augura un renaixement de la Confer\xc3\xa8ncia tricontinental, un desenvolupament autocentrat als fonaments ecosist\xc3\xa8mics, i defensa un mundialisme polic\xc3\xa8ntric."